
REFERAT DE APROBARE A PROIECTULUI DE HOTĂRÂRE 
privind transmiterea, fără plată, a dreptului de proprietate asupra unui imobil din Timișoara, str. Dej nr. 1A înscris în CF nr. 411790 Timișoara, nr. top. 29571/2 către Parohia Ortodoxă Romana Timisoara – Calea Aradului


1. Descrierea situatiei actuale
	Prin HCLMT nr. 236/27.10.1998 s-a aprobat atribuirea unui teren situat în Timișoara str. Dej nr. 1A, în suprafață de 1700 mp înscris în CF nr. 411790, nr. top. 29571/2 pentru Parohia Ortodoxă Română Timisoara –Calea Aradului în vederea realizării unui centru parohial  .
Parohia Ortodoxă Romana Timisoara – Calea Aradului are intenția ca pe terenul pe care il soliciă să construiască un centru social, respectiv cantină socială și locuințe pentru tinerii care au atins vârsta majoratului și nu mai au dreptul de a sta în orfelinat .
Pentru construirea Centrului Parohial este necesară reglementarea situației juridice a terenului .
			După reglementarea situației juridice a terenului înscris în CF nr. 411790 Timișoara, clădirea propusă va fi destinată unui centru social : la parter o cantină socială cu sală de mese și bucătărie cu spațiile și dotările necesare (grupuri sanitare, depozite alimente, vestiar personal), la etajul unu și mansardă se vor realiza spații de cazare (12 camere) grupuri sanitare și chicinete. Acest centru este destinat în special copiilor care au fost la orfelinat și au împlinit vârsta de 18 ani . 

2. Schimbari preconizate și rezultate așteptate
Prin adresa din data de 20.07.2022, înregistrată la Primăria Municipiului Timişoara cu nr. CT2022-004844, Parohia Ortodoxă Romana Timisoara – Calea Aradului, ne solicită transmiterea fără plată în proprietatea parohiei, a terenului în suprafață de 1700 mp, înscris în CF nr. 411790 Timișoara nr. top. 29571/2, în vederea construirii Centrului de zi .
Scopul Centrului de zi este de a crea, dezvolta şi aplica un ansamblu de măsuri şi proceduri menite să ducă la formarea, dezvoltarea şi îmbunătăţirea deprinderilor de viaţă independentă pentru copiii şi tinerii care au fost la orfelinat și au împlinit vârsta de 18 ani . 
În conformitate cu art. 41 alin. (1) din HG nr. 53/2008 privind recunoaşterea Statutului pentru organizarea şi funcţionarea Bisericii Ortodoxe Române, Patriarhia Română, mitropolia, arhiepiscopia, episcopia, vicariatul, protopopiatul (protoieria), mănăstirea şi parohia sunt persoane juridice de drept privat, de utilitate publică, cu drepturile şi obligaţiile prevăzute de statutul centrului .
Potrivit art. 1 din Legea nr. 239/2007 privind reglementarea regimului juridic al unor bunuri imobile aflate în folosinţa unităţilor de cult, imobilele aflate în proprietatea statului ori a unităţilor administrativ-teritoriale, atribuite în folosinţă gratuită cultelor religioase după 1 ianuarie 1990, pot fi transmise fără plată în proprietatea unităţilor de cult deţinătoare, în condiţiile prezentei legi.

3. Concluzii
Prin urmare, considerăm necesar și oportun  aprobarea proiectului de hotărâre privind transmiterea, fără plată, a dreptului de proprietate asupra unui imobil din Timișoara, str. Dej nr. 1A înscris în CF nr. 411790 Timișoara, nr. top. 29571/2 către Parohia Ortodoxă Romana Timisoara – Calea Aradului în vederea construirii unui Centru de zi pentru copiii şi tinerii care au fost la orfelinat și au împlinit vârsta de 18 ani.

